|  |  |  |
| --- | --- | --- |
|  **КОМУНАЛНО ЈАВНО ПРЕДУЗЕЋЕ «ЂУНИС» Уб***Вељка Влаховића број 6*14210 Уб, СрбијаПИБ: 101347777, Матични број: 07098499Контакт тел.: 014-411-107e-mail: djunisnabavke@gmail.comДатум: 18. октобар 2019. године |  | ЈАВНА НАБАВКА МАЛЕ ВРЕДНОСТИДОБРАЗамена система за надзор и управљање у водоводу у УбуБРОЈ ЈНМВ: **1.1.42.-Д/19**ОРН: 72000000 |

Архивски број: 4/1-1.1.42.-Д/19

На основу члана, 55 став 1. тачка 2., члана 57. и члана 60. Закона о јавним набавкама («Сл.гласник РС» бр.124/12, 14/15и 68/15, у даљем тексту: Закон)

**КОМУНАЛНО ЈАВНО ПРЕДУЗЕЋА „ЂУНИС“ УБ**

**14210 Уб, Вељка Влаховића 6**

**објављује**

**П О З И В**

**за подношење понуда**

за јавну набавку добара: Замена система за надзор и управљање у водоводу у Убу

број јавне набавке: 1.1.42.-Д/19

**1. Врста наручиоца:** Јавно предузеће-локална самоуправа

**2. Врста поступка јавне набавке**: предметна јавна набавка се спроводи у поступку јавне набавке мале вредности у складу са Законом о јавним набавкама („Службени гласник РС“ бр.24/12, 14/15 и 68/15) и подзаконским актима којима се уређују јавне набавке.

**3. Врста предмета јавне набавке добара**: Замена система за надзор и управљање у водоводу у Убу

Назив и ознака из општег речника набавке: - 72000000.

**4. Критеријум, елементи критеријума за доделу уговора:** најнижа понуђена цена.

 Поткритеријум –краћи рок испоруке.

**5. Начин преузимање конкурсне документације, односно интернет адреса где је конкурсна документација доступна:** Конкурсна документација може да се преузме на Порталу управе за јавне набавке.

**6. Начин подношења понуда и рок за подношење понуда:** Понуде се припремају и подносе у складу са конкурсном документацијом и позивом за подношење понуда.

Понуде се достављају на адресу КЈП „Ђунис“ Уб, Вељка Влаховића број 6, у року од 8 (осам) дана од дана објављивања позива на Порталу јавних набавки, до **12 часова, односно до 28. 10. 2019. године**. Уколико последњи дан рока пада у нерадни дан (субота или недеља)или на дан државног празника, рок за достављање понуда истиче првог следећег радног дана **у 12 часова, односно до 28. 10. 2019. године**. Понуде које пристигну до наведеног рока сматраће се благовременим. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуда понуђач може да измени, допуни или опозове своју понуду, на начин који је одређен за подношење понуде.Понуђач је дужан да јасно назначи који део понуде мења односно која документа накнадно доставља.

По истеку рока за подношење понуда понуђач не може да повуче нити да мења своју понуду, а уколико то учини или уколико не потпише уговор о јавној набавци када је његова понуда изабрана као најповољнија, наручилац ће уновчити средство обезбеђења дато уз понуду.

Понуда се подноси непосредно (лично) преко архиве или путем поште на адресу: КЈП „Ђунис“ Уб, Вељка Влаховића број 6, 14210 Уб, са назнаком «НЕ ОТВАРАТИ» понуда за јавну набавку бр. 1.1.42.-Д/19 – Замена система за надзор и управљање у водоводу у Убу. На полеђини коверте навести назив понуђача, адресу, бр.телефона контакт особе и бр.факса.

Понуде се достављају у затвореним ковертама. Пожељно је да сва документа у понуди буду повезана траком у целини и запечаћена, тако да се не могу накнадно убацивати, одстрањивати или замењивати појединачни листови.

Понуђачи, самосталноили као група понуђача, могу доставити само једну понуду.

Понуда мора да важи 60 (шездесет) дана од дана јавног отварања понуда.

**7. Место, време и начин отварања понуда**: Јавно отварање понуда обавиће се последњег, тј. 8 (осмог) дана за подношење понуда **28. 10. 2019. године** у просторијама КЈП „Ђунис“ Уб, Вељка Влаховића број 6, 14210 Уб, са почетком у **12:30 часова**.

**8. Услови под којима представници понуђача могу учествовати у поступку отварања понуда:** Отварању понуда могу присуствовати овлашћени представници понуђача, који ће своја овлашћења предати Комисији пре отварања понуда. Овлашћење мора да буде заведено код понуђача, оверено печатом и потписано од стране одговорног лица понуђача.

**9. Рок за доношење одлуке:** Наручилац ће донети одлуку у року од 10 (десет)дана од дана отварања понуда.

**10. Лице за контакт: Софија Миладиновић, дипл. инж. тех. и Јасмина Мартић дипл. прав.**, djunisnabavke@gmail.com.